CELEX: 32010R0170
Language: hu
Date: 2010-03-01 00:00:00
Title: A Bizottság 170/2010/EU rendelete ( 2010. március 1. ) az 1766/92/EGK tanácsi rendelet alkalmazásának szabályairól szóló 1249/96/EK rendeletnek a gabonaágazatban alkalmazott importvámok tekintetében való módosításáról

2.3.2010   
            
            
               HU
            
            
               Az Európai Unió Hivatalos Lapja
            
            
               L 51/8
            
         A BIZOTTSÁG 170/2010/EU RENDELETE
   (2010. március 1.)
   az 1766/92/EGK tanácsi rendelet alkalmazásának szabályairól szóló 1249/96/EK rendeletnek a gabonaágazatban alkalmazott importvámok tekintetében való módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 143. cikkére, összefüggésben 4. cikkével,
   mivel:
   
               (1)
            
            
               Az 1249/96/EK bizottsági rendelet (2) 2. cikke (4) bekezdésének első francia bekezdése tonnánként 3 EUR importvámcsökkentést ír elő azon áruk vonatkozásában, amelyek az Atlanti-óceánon vagy a Szuezi-csatornán keresztül érkeznek a földközi-tengeri kirakodási kikötőkbe. A fekete-tengeri kirakodási kikötők hasonló kezelésének biztosítására helyénvaló ezt a rendelkezést ugyanilyen feltételek mellett kiterjeszteni az említett kikötőkre is.
            
         
               (2)
            
            
               Ezért az 1249/96/EK rendeletet ennek megfelelőn módosítani kell.
            
         
               (3)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   Az 1249/96/EGK rendelet 2. cikke (4) bekezdésének első francia bekezdése helyébe a következő szöveg lép:
   
               „—
            
            
               földközi-tengeri kikötők (a Gibraltári-szoroson túl) és fekete-tengeri kikötők: 3 EUR/tonna,”.
            
         2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. március 1-jén.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 299., 2007.11.16., 1. o.
   
      (2)  HL L 161., 1996.6.29., 125. o.